যেমন গুরু, তেমন শিষ্যভক্তের জন্ম হওয়াই স্বাভাবিক। তাই উনার এক নম্বর শিষ্য আবুসো উঃ পঞ্ঞাচাক্কা ভিক্ষুও আমার প্রসঙ্গে নানা কথা বলছেন বলে শুনতে পাচ্ছি। আমি নাকি ভিক্ষু মহোদয়কে তার গুরু থেকে বিচ্ছিন্ন করতে চেষ্টা করেছি। ঘটনাটি হচ্ছে অসুস্থ বুদ্ধরক্ষিত ভন্তেকে দেখতে একদিন আমি আঁধার মানিক যাই। ইচ্ছা হলো ফেরার পথে পঞ্ঞাচক্কার প্রতিষ্ঠানটি দেখে যাব। তথায় নানা প্রসঙ্গে আলোচনা বললাম, ভাই তুমি বিশ্ববিদ্যালয়ের শিক্ষায় শিক্ষিত হয়ে এই ঝাড়-ফুক্-তুক্-তাকের দিকে রুচিবান হলে কেন? এসব তো বৌদ্ধজাতির অন্ধকার যুগের বিষয়। বন্ধু মহোদয় তখন অকপটে বললেন, ভন্তে, আপনারা হচ্ছেন সতিপট্ঠান আর বিদর্শনমার্গের লোক। আর আমরা হলাম শমথ মার্গের। এই পথেও তো বহুলোকের উপকার করতে পারছি। বুদ্ধ-প্রদর্শিত শমথমার্গটি কী—এ নিয়ে সেদিন আর তর্ক না বাড়িয়ে বিদায় নিলাম। এতে গুরু-শিষ্যে বিচ্ছেদের আতঙ্ক কেন?